stanford-oval/wikipedia huggingface dataset:
Tietoyhteiskuntapuolue
Perustajajäsenet ja alkuperäinen hallitus

Helsingin Olympiastadionilla 4. helmikuuta 2006 järjestetyssä Tietoyhteiskuntapuolueen perustamiskokouksessa valittiin seuraavat perustajajäsenet ensimmäiseen hallitukseen: Henri Aalto, Pekka Wallendahl,  Heikki Härkönen, Tommi Korhonen, Visa Parviainen,  Petri Rahikkala, Vesa Roto, Vili Sikiö ja Olli Urpela.
Tallink Hotels

| Tallink Hotels |
| --- | --- |
Kotipaikka:   Tallinna
Toiminta-alue:  Viro, Latvia
Toimiala:  matkailu
Tuotteet:  hotellitoiminta
Liikevaihto:  19 milj. € (2014)
Henkilöstö:  608 (31.12.2014)
Emoyhtiö:  A/S Tallink Grupp
Kotisivu:  www.tallinkhotels.com
Infobox OKNimi-testi OK: 
Tallink Hotels on Tallink Gruppin hotelliketju, johon kuuluu neljä hotellia Tallinnassa ja yksi Riiassa.
Liiketoiminta

Tallink on hotellitoiminnan harjoittaja eikä omista hotelleja. Hotellitoiminnan liikevaihto oli vuonna 2014 noin 19,0 milj. euroa eli noin 2,1 % koko Tallink Grupp -konsernin liikevaihdosta. Toiminta työllisti 31.12.2014 yhteensä 608 henkilöä.
Hotellit > Tallink City Hotel, Tallinna

Tallink City Hotel on nykyaikainen hotelli Tallinnan ydinkeskustassa. Hotellissa on 332 hotellihuonetta, kokouskeskus, yökerho, ravintola ja saunaosasto .
Hotellit > Tallink Spa & Conference Hotel, Tallinna

Tallink Spa & Conference Hotel valmistui vuonna 2007, ja se sijaitsee lähellä Tallinnan satamaa. Hotellissa on 275 huonetta, kokouskeskus, sikaribaari, ravintola, tilaussauna ja kauneuskeskus . Hotellin yhteydessä toimii myös Aqua Spa -kylpylä, jossa on erilaisia saunoja ja altaita .
Hotellit > Tallink Express Hotel, Tallinna

Tallink Express Hotel on budget-hotelli Tallinnan Vanhankaupungin lähellä. Hotellissa on 163 huonetta, kahvila-ravintola ja kokoushuone .
Hotellit > Tallink Hotel Riga, Riika

Tallink Hotel Riga sijaitsee Latvian Riiassa, 5 minuutin kävelymatkan päässä Riian Vanhastakaupungista. Hotellissa on 256 huonetta, ravintola, kahvila, kokouskeskus, saunaosasto ja kauneuskeskus .
Entiset hotellit > Pirita TOP Spa Hotel

Tallink-hotelleihin kuulunut Pirita Spa -hotelli siirtyi Tallink-ketjusta BRE Hotels -ketjuun loppuvuodesta 2018.
Tallink City Hotel sijaitsee Tallinnan ydinkeskustassa.
Teijo Kettula

| Teijo Antero Kettula |
| --- | --- |
 Teijo "Tsöötz" Kettula
Henkilötiedot
Syntynyt: 1958
Muusikko
Taiteilijanimi:  Tsöötz
Laulukielet:  englanti
Tyylilajit:  hard rock blues rock
Soittimet:  basso, taustalaulu
Yhtyeet:  Peer Günt Dog Days Revolution Devil’s Milk
  [ Muokkaa Wikidatassa ] [ ohje ]  
Teijo "Tsöötz" Antero Kettula (s. 1958) on suomalainen muusikko. Hänet tunnetaan parhaiten kouvolalaisen Peer Güntin pitkäaikaisena basistina (vuosina 1983–2005). Kettula osallistui myös joidenkin yhtyeen kappaleiden sävellykseen. Vuonna 2009 hän oli mukana perustamassa Dog Days Revolution-yhtyettä mm. Peer Güntin entisen rumpalin Teijo "Twist Twist" Erkinharjun kanssa. Yhtye soittaa keikoillaan rockyhtye AC/DC:n kappaleita sekä omaa materiaaliaan. Toukokuussa 2017 Kettula ja Erkinharju perustivat yhdessä Kari Peitsamon kanssa Devil’s Milk -yhtyeen.
Kettula harrastaa vapaa-ajallaan mm. jääkiekkoa pelaten puolustajana Kouvolan Maddogs-joukkueessa. Nuoruudessaan Kettula työskenteli haitarien virittäjänä Kouvolan harmonikkatehtaalla, mutta hänen työuransa päättyi tehtaalla, kun hänet pidätettiin ja hän joutui nuoruudenaikaisten rikostensa vuoksi vankilaan.
Diskografia > Peer Günt > Albumit

Peer Günt (1985)
Backseat (1986)
Good Girls Don't... (1987)
Fire Wire (1988)
Don't Mess With The Countryboys (1990)
Smalltown Maniacs (1994)
No Piercing, No Tattoo (2005)
Diskografia > Peer Günt > Singlet ja EP:t

I Don't Wanna Be A Rock'n'Roll Star / Behind The Line (1985)
Through The Wall (EP) (1985)
Backseat / Little Squeezer (1986)
Bad Boys Are Here (1986)
Bad Boys Are Here (EP) (1986)
Bartender (EP) (1987)
Bartender / Girls Are Gonna Play The Game (1987)
Wake Me Up/ Go Home And Eat Your Fish (1989)
Let The Fools Do The Running / Southbound Drivin' Man (1990) (maxisingle)
Let The Fools Do The Running / Fat Man's Boogie (1990)
Tubesnake Boogie / Messin' With The Kid (1991) (radiopromo)
Shotgun Wedding / Smalltown Maniacs / Not This Time (1993) (CD-single)
Backdoor Men / Flying Man (2004) (CD-single)
Motorcycle Woman / Scarecrow Shoes (2004) (CD-single)
Diskografia > Peer Günt > DVD:t

Live at Rockperry (DualDisc, 2006) (live)
Diskografia > Peer Günt > Kokoelmat

Peer Günt 1 / Through The Wall (1987)
Years On The Road (1989)
Golden Greats (1997)
20 suosikkia – Liquire And Drugs (2002)
Bad Boys Are Here (2006)
Diskografia > Dog Days Revolution > Albumit

Overloaded (2013)
Diskografia > Dog Days Revolution > Singlet ja EP:t

Overloaded (2013) (CD-single)
Rock Me Honey (2004) (CD-single)
Aiheesta muualla

Dog Days Revolutionin sivut
Peer Günt
| --- | --- |
Albumit:   Peer Günt  Backseat  Good Girls Don’t...  Fire Wire  Don’t Mess with the Countryboys  Smalltown Maniacs  No Piercing, No Tattoo  Guts and Glory  Buck the Odds 
Kokoelmat:   Peer Günt 1 / Through the Wall  Years On The Road  Golden Greats  20 suosikkia – Liquire and Drugs  Bad Boys Are Here 
Livealbumit:   Live at Rockperry  Live Today, Gone Tomorrow 
DVD:t:   Live at Rockperry  Live at Tavastia 
EP:t:   Through the Wall  Bad Boys Are Here  Bartender
Moskovan Spartak

Moskovan Spartak tarkoittaa seuraavia Moskovassa toimivia urheiluseuroja:
FK Spartak Moskova, jalkapallo
HK Spartak Moskova, jääkiekko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moskovan Spartak”, voi hakea sivunnimihaulla, laajalla sivunnimihaulla tai tekstihaulla.
The Anthem

| The Anthem Darin |
| --- | --- | --- |

Studioalbumin tiedot
 Julkaistu: 16. helmikuuta 2005
 Formaatti: CD
 Tyylilaji: pop
 Kesto: 40.42
 Levy-yhtiö: RCA
Listasijoitukset
  1.
Darinin muut julkaisut
|   | The Anthem 2005 | Darin 2005 |
Singlet albumilta The Anthem
 ”Money for Nothing” Julkaistu: 26. tammikuuta 2005  ”Why Does It Rain?” Julkaistu: 27. huhtikuuta 2005
The Anthem on ruotsalaisen Idol 2004 -tv-ohjelmasta tähdeksi nousseen poplaulajan, Darinin ensimmäinen studioalbumi. Se julkaistiin 16. helmikuuta 2005 levymerkillä RCA Records.
Kappaleet

Give It to Me – 3.44
Money for Nothing – 3.06
I Can See U Girl – 2.59
Why Does It Rain? – 3.58
Encore, Otra Vez, 1 More Time – 3.27
The Anthem – 3.01
What Is Love – 2.41
The Way I Am – 3.35
One True Flame – 4.15
Stand by Me – 3.11
What You're Made of – 3.05
Coming True – 3.40 (bonuskappale)
Aiheesta muualla

The Anthem discogs.com -sivustolla (englanniksi)
Targa Florio -ralli

|  Targa Florio -ralli |
| --- | --- |

Ensimmäinen tapahtuma:  1978
Viimeisin tapahtuma:  2023
Targa Florio -ralli (Targa Florio - Rally Internazionale di Sicilia) on Sisiliassa järjestettävä rallikilpailu. Alkuperäinen Targa Florio -kilpailu järjestettiin vuoteen 1977 ja vuonna 1978 sen tilalle tuli rallikilpailu.
Kilpailu on kuulunut säännöllisesti Rallin Euroopan-mestaruussarjaan. Kilpailu on kuulunut myös IRC -sarjaan vuonna 2012.
Voittajat

| Vuosi | Kuljettaja/Kartanlukija | Auto |  |
| --- | --- | --- | --- |
| 1978 | Carello-Perissinot | Lancia Stratos |  |
| 1979 | Vudafieri-Mannucci | Fiat 131 Abarth |  |
| 1980 | Pasetti-Stradiotto | Fiat 131 Abarth |  |
| 1981 | Andruet-“Tilber“ | Ferrari 308 GTB |  |
| 1982 | Tognana-De Antoni | Ferrari 308 GTB |  |
| 1983 | Cunico-Bartolich | Lancia Rally 037 |  |
| 1984 | Fassina-Sghedoni | Lancia Rally 037 |  |
| 1985 | Cerrato-Cerri | Lancia Rally 037 |  |
| 1986 | Cerrato-Cerri | Lancia Delta S4 |  |
| 1987 | Cerrato-Cerri | Lancia Delta HF 4WD |  |
| 1988 | Zanussi-Amati | BMW M3 |  |
| 1989 | Cerrato-Cerri | Lancia Delta 16V |  |
| 1990 | Liatti-Tedeschini | Lancia Delta 16V |  |
| 1991 | Longhi-Carraro | Lancia Delta 16V |  |
| 1992 | Deila P.G.-Scalvini | Lancia Delta 16V |  |
| 1993 | Cunico-Evangelisti | Ford Escort Cosworth |  |
| 1994 | Cunico-Evangelisti | Ford Escort Cosworth |  |
| 1995 | Liatti-Alessandrini | Subaru Impreza |  |
| 1996 | Cunico-Evangelisti | Ford Escort Cosworth |  |
| 1997 | Andreucci-Fedeli | Renault Mégane Maxi |  |
| 1998 | Travaglia-Zanella | Peugeot 306 Rally |  |
| 1999 | Cunico-Pirollo | Subaru Impreza WRC |  |
| 2000 | Longhi-Baggio | Toyota Corolla WRC |  |
| 2001 | Vita-Mari | Peugeot 306 Maxi |  |
| 2002 | Riolo-Marin | Peugeot 306 Kit |  |
| 2003 | Andreucci-Andreussi | Fiat Punto Super 1600 |  |
| 2004 | Andreucci-Andreussi | Fiat Punto Super 1600 |  |
| 2005 | Riolo-Marin | Renault Clio Super 1600 |  |
| 2006 | Andreucci-Andreussi | Fiat Abarth Super 2000 |  |
| 2007 | Andreucci-Andreussi | Mitsubishi Lancer EVO IX |  |
| 2008 | Rossetti-Chiarcossi | Peugeot 207 Super 2000 |  |
| 2009 | Rossetti-Chiarcossi | Grande Punto Super 2000 |  |
| 2010 | Riolo-Canova | Citroën Xara WRC |  |
| 2011 | Andreucci-Andreussi | Peugeot 207 S2000 |  |
| 2012 | Kopecky-Dresler | Skoda Fabia S2000 |  |
Lähde:
Aiheesta muualla

eWRC-sivustolla (englanniksi)
Viralliset verkkosivut
Tietze

Tietze voi tarkoittaa:
Henkilöitä

Alexander Tietze, saksalainen kirurgi
Heinrich (Franz Friedrich) Tietze (1880–1964), itävaltalainen matemaatikko
Muita merkityksiä

Tietzen jatkolause
Tietzen oireyhtymä
Muodonmuutoksia

| Muodonmuutoksia> Metamorphoseon libri |
| --- | --- |
 Kansilehti venetsialaisesta painoksesta vuodelta 1497.
Alkuperäisteos
Kirjailija:  Ovidius
Kieli:  latina
Genre:  eeppinen runous, elegiarunous
Julkaistu:  8 jaa.
Suomennos
Suomentaja:  Alpo Rönty
Kustantaja:  WSOY
Julkaistu:  1997
ISBN:  951-0-22149-X
Löydä lisää kirjojaKirjallisuuden teemasivulta
Muodonmuutoksia (lat. Metamorphoseon libri, ”Muodonmuutosten kirjat”) on Ovidiuksen kirjoittama latinankielinen runoteos. Se kertoo yli 250 kreikkalais-roomalaisen mytologian myyttiä ja kuvaa maailman historian sen luomisesta Julius Caesarin jumalaksi korottamiseen myyttis-historiallisena esityksenä. Runoelmaa voidaan pitää Ovidiuksen pääteoksena.
Vaikka Muodonmuutoksia voidaan lukea eeppiseksi runoelmaksi, sen luokittelu on vaikeaa teoksen vaihtelevien tyylien ja sävyjen vuoksi. Keskeinen teema runoelmassa ovat sen nimen mukaisesti erilaiset muodonmuutokset eli metamorfoosit. Ovidius sai aiheensa muodonmuutoksista kertovasta runoudesta ja varhaisemmista myyteistä. Ovidius kuitenkin kuvaa myytit vapaasti omalla tavallaan. Teos on merkittävä lähde antiikin mytologiaan ja monet sen kertomukset tunnetaan ennen kaikkea tai jopa pelkästään Ovidiuksen esittämässä muodossa.
Teos on eräs läntisen kirjallisuuden vaikutusvaltaisimpia ja juuri sen kuvaukset antiikin myyteistä ovat vaikuttaneet lukuisiin kirjailijoihin ja taiteilijoihin erityisesti renessanssin aikana.
Historia > Käsikirjoitushistoria

Ovidius sanoo itse heittäneensä käsikirjoituksensa tuleen ennen lähtöään Roomasta maanpakoon. Käsikirjoitusta ei tuolloin vielä oltu viimeistelty julkaisukuntoon. Lähes valmiista käsikirjoituksesta oli kuitenkin jo liikkeellä kopioita, jotka todennäköisesti poikkesivat toisistaan jonkin verran.
Ovidiuksen teos oli ensimmäisillä vuosisadoilla hyvin suosittu. Tuolta ajalta siitä ei kuitenkaan ole säilynyt yhtään käsikirjoitusta eikä edes sellaisen katkelmaa. Käsikirjoitusta ei tunneta edes karolingisen renessanssin ajalta, jolloin antiikin kirjallisuuden kopiointi lisääntyi huomattavasti. 800- ja 900-luvuilta teoksesta tunnetaan joitakin katkelmia. Teoksen ensimmäiset kokonaiset käsikirjoitukset ovat peräisin 1000-luvulta. Tämän jälkeen runoelma sai jälleen uutta suosiota ja sitä kopioitiin siinä määrin, että ajalta ennen kirjapainotaitoa runoelmasta tunnetaan noin 400 käsikirjoitusta. Kokonaisia käsikirjoituksia tai merkittävimpiä katkelmia on yhteensä noin 45. Ne kaikki palautuvat yhteen gallialaiseen arkkityyppiin.
Nikolaes Heinsius teki merkittävää työtä teoksen käsikirjoitusten kokoamiseksi 1600-luvulla. Hän kokosi yli 100 käsikirjoitusta ja sai tietoja lukuisista muista kirjeenvaihdon välityksellä.
Käsikirjoitushistorian vuoksi teoksesta ei ole saatu muodostettua yhtä täysin tyydyttävää ja yleisesti hyväksyttyä tekstiversiota. Runoelmasta on kaksi nykyaikaista kriittistä laitosta: Toinen on William S. Andersonin (Teubner, 1977) ja toinen R. J. Tarrantin (Oxford Clarendon Press, 2004) toimittama.
Sisältö

»In nova fert animus mutatas dicere formas
corpora; di, coeptis (nam vos mutastis et illas)
adspirate meis primaque ab origine mundi
ad mea perpetuum deducite tempora carmen.»
»Uusiin hahmoihin minä muuttumisista nyt aion
kertoa. Taivaiset, tehän teitte jo myös nämä aiheet,

suokaa onnea työlle ja viekää lauluni lanka
siitä, kun syntyi maa, nykyaikaan katkeamatta.»
Ovidiuksen teos käsittää 15 kirjaa ja kertoo noin 250 myyttitarinaa. Runoelma on kirjoitettu eeppiselle runoudelle tyypillisesti daktyylisessä heksametrissa, siinä missä Ovidiuksen kaikki muut teokset on kirjoitettu elegiamitassa. Eeppiselle runoudelle tyypillisesti runoelma on myös hyvin pitkä. Näistä piirteistä huolimatta teos ei kuitenkaan ole puhtaasti eeppinen runoelma, koska se ei seuraa minkään yhden päähenkilön vaiheita. Se on ennemmin kokoelma hajanaisia kertomuksia, joita toistuvat teemat ja kerrontatekniikka sitovat yhteen.
Sisältö > Rakenne ja teemat

Ovidiuksen teos alkaa eeppiselle runoudelle lajityypillisellä muusien avuksipyytämisellä (I.1–4) ja päättyy harvinaisemmin epilogiin, jossa Ovidius ennustaa maineensa ja teoksensa elävän niin kauan kuin Roomalla on maita ja alamaisia (XV.871–879).
Myyttikertomukset Ovidius esittää suurin piirtein kronologisessa järjestyksessä. Myyttien ristiriitaisuuksien vuoksi tämä ei kuitenkaan ole aina täysin mahdollista. Kronologia etenee maailman luomisesta Ovidiuksen omaan aikaan eli keisari Augustuksen aikaan. Aikajärjestyksen ohella kertomuksia on liitetty yhteen esimerkiksi yhteisten henkilöiden, paikkojen tai tapahtumien perusteella, tai erilaisilla löyhillä aasinsilloilla.
Kronologisesta järjestyksestä huolimatta tutkijat ovat jakaneet teoksen kertomukset aiheen perusteella kolmeen osaan seuraavasti:
I.1 – VI.423: Ihmiset ja jumalat.
VI.424 – XI.478: Ihmiset omien intohimojensa uhreina.
XI.479 – XV.870: Troija, Rooma ja roomalaisten heerosten jumalaksi korottaminen (apoteoosi).
Kertomuksia yhdistää ennen kaikkea se, että jokaiseen liittyy joku vähintään pieni muodonmuutos. Muodonmuutokset kuvaavat sitä teoksen perusajatusta, ettei maailma pysy paikallaan vaan on jatkuvan muutoksen alainen. Muutos esitetään oleellisena osana maailmaa ja luontoa: kaikki luonnossa tapahtuva synty, kasvu, kukoistus ja kuolema on muutosta.
Muodonmuutoksia on monenlaisia, esimerkiksi ihmisen muuttuminen eläimeksi (kuten Ion muuttuminen lehmäksi), kasviksi (Dafnen muuttuminen laakeripuuksi) tai muuksi luonnonkohteeksi (neidon muuttuminen lähteeksi); eläinten muuttuminen ihmisiksi (Ion muuttuminen takaisin ihmiseksi, kansan luominen muurahaisista); nymfin muuttuminen luonnonilmiöksi (Ekhon muuttuminen kaiuksi); ja esineen muuttuminen tähtikuvioksi (Ariadnen kruunu).
Eräs toistuvista teemoista runoelmassa on Ovidiuksen muiden teosten tavoin rakkaus, elämänvoiman osa, joka henkilöityy Amorin eli Cupidon hahmoon. Tämä roomalaisen pantheonin vähäpätöisempiin jumaluuksiin kuuluva jumala liikuttelee sekä ihmisiä että jumalia ja tekee muut jumalat usein nöyryytetyiksi ja naurunalaisiksi.
Ovidius sisällyttää teokseensa useita antiikin kirjallisuuden lajityyppejä: siitä on löydettävissä muun muassa tragediaa, novellimaisia rakkaustarinoita, hymnejä jumalille, sankarien ylistyksiä, valitusrunoja, paimenruno tai sellaisen parodia, oikeuspuheita, sisäisiä monologeja, rakkauskirje sekä pythagoralainen filosofinen opetusrunoelma. Osa kertomuksista esitetään episodeina toisten kertomusten sisällä.
Vaikutus

Ovidiuksen teoksella on ollut huomattava vaikutus länsimaiseen kulttuuriin erityisesti renessanssiaikana. Sen kohtauksia on kuvattu lukemattomissa tunnettujen taiteilijoiden maalauksissa ja kuvapatsaissa, ja se on vaikuttanut huomattavasti kirjallisuuteen. Teoksen merkitys on siinä, että vaikkakaan suurin osa Ovidiuksen kertomista myyteistä ei ollut peräisin häneltä itseltään vaan Hesiodokselta ja Homerokselta, monille myöhemmille taiteilijoille juuri hänen teoksensa oli lähde näihin myytteihin ja esitti näin kertomuksista sen version, johon myöhemmät taiteilijat perustivat omat teoksensa.
Tämän vuoksi onkin esitetty, että eurooppalainen taide voisi olla ilman Ovidiuksen Muodonmuutoksia jopa köyhempi kuin ilman Homeroksen teoksia. Teos on inspiroinut muun muassa Geoffrey Chauceria, William Shakespearea, Dantea, Giovanni Boccacciota sekä Tiziania. Ovidiuksen teoksen ja sen inspiroimien taideteosten kautta tunnetaan edelleen lukemattomat antiikin ajalta peräisin olevat ajatukset ja käsitteet, kuten Asklepioksen ja Mercuriuksen sauva, Amorin nuolet, Feeniks-lintu, Minervan pöllö tai Arkadian paratiisimaisuus.
Suomennos

Alpo Röntyn heksametrinen kokonaissuomennos teoksesta ilmestyi WSOY:n kustantamana 1997. Jan Blomstedt arvosteli kirjan Helsingin Sanomissa. Blomstedt totesi Ovidiuksen esittävän myytit muotoaan muuttavina, uusiksi tyyliteltyinä runoaihelmina. Runoilija käsittelee myyttejä juttuina, joita kerrotaan omaksi ja kuulijoiden iloksi. Tarkoituksena ei ole moraalinen opetus tai ylevien tunteiden herättäminen. Muodonmuutosten ohella eepoksen toinen toistuva teema on rakkaus eri muodoissaan. ”Alpo Rönty ansaitsee hatunnoston kunnianhimoisesta käännöstyöstään, joskin se aika ajoin näyttää epätasaiselta suosiessaan milloin vanhahtavaa milloin taas liiankin slangimaista tyyliä.”
Kirjallisuutta > Suomennokset

Ovidius: Muodon-muutoksia.  (Suomentanut V. Arti)  Helsinki:  WSOY, 1935.
Ovidius: Muodonmuutoksia.  (Suomennos, esipuhe ja hakemisto: Alpo Rönty)  Helsinki:  WSOY, 1997.  ISBN 951-0-22149-X.
Ovidius: Valikoima metamorfooseja.  (Metamorphoses selectae. Latinan- ja suomenkielinen rinnakkaisteksti. Suomentaneet Päivö ja Teivas Oksala. Toimittanut selityksineen Teivas Oksala)  Espoo:  Artipictura, 2000.  ISBN 952-5347-01-X.
Kirjallisuutta > Muita käännöksiä ja tekstilaitoksia

Ovid: Metamorphoses.  (Käännös A. D. Melville. Johdanto ja selitykset E. J. Kenney)  Oxford:  Oxford University Press, 2008.  ISBN 978-0-19-953737-2.  (englanniksi)
Ovid: Ovid’s Metamorphoses, Books 1–5.  (Toimittanut William S. Anderson)  Norman:  University of Oklahoma Press, 1997.  ISBN 978-0-8061-2894-8.  Teoksen verkkoversio. (latinaksi)
Ovid: Ovid’s Metamorphoses, Books 6–10.  (Toimittanut William S. Anderson)  Norman:  University of Oklahoma Press, 1972.  ISBN 978-0-80611456-9.  Teoksen verkkoversio. (latinaksi)
Ovid / Ovidius Naso, Publius: P. Ouidi Nasonis Metamorphoses.  (Toimittanut R. J. Tarrant. Oxford Classical Texts)  Oxford:  Clarendon Press, 2004.  ISBN 978-0-19-814666-7.  (latinaksi)
Kirjallisuutta > Muuta kirjallisuutta

Elliot, Alison Goddard: Ovid’s Metamorphoses: A Bibliography 1968–1978. The Classical World, 1980, 73. vsk, nro 7, s. 385–412.  Artikkelin verkkoversio. (englanniksi)
Galinsky, Karl: Ovid’s Metamorphoses. An Introduction to the Basic Aspects.  Berkeley:  University of California Press, 1975.  ISBN 978-0-520-02848-7.  Google Books. (englanniksi)
Hardie, Philip (toim.): The Cambridge Companion to Ovid.  Cambridge:  Cambridge University Press, 2006.  ISBN 978-0-511-99896-6.  (englanniksi)
Liveley, Genevieve: Ovid’s ’Metamorphoses’. A Reader’s Guide.  (Reader’s Guides)  A&C Black, 2010.  ISBN 1441136959.  (englanniksi)
Martindale, Charles (toim.): Ovid Renewed. Ovidian Influences on Literature and Art from the Middle Ages to the Twentieth Century.  Cambridge:  Cambridge University Press, 1990.  ISBN 978-0-521-39745-2.  (englanniksi)
Otis, Brooks: Ovid as an Epic Poet.  (2. painos)  Cambridge:  Cambridge University Press, 2010.  ISBN 978-0-521-14317-2.  Google Books. (englanniksi)
Solodow, Joseph B.: The World of Ovid’s Metamorphoses.  Chapel Hill:  University of North Carolina Press, 1988.  ISBN 978-0-8078-1771-1.  Google Books. (englanniksi)
Wheeler, Stephen M.: A Discourse of Wonders. Audience and Performance in Ovid’s Metamorphoses.  Philadelphia:  University of Pennsylvania Press, 1999.  ISBN 978-0-8122-3475-6.  Teoksen verkkoversio. (englanniksi)
Wheeler, Stephen M.: Narrative Dynamics in Ovid’s Metamorphoses.  Tübingen:  Narr, 2000.  ISBN 978-382-334-879-5.  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Teos

P. Ovidius Naso: Metamorphoses. Perseus. (latinaksi) (englanniksi)
P. Ovidius Naso: Metamorphoses. The Latin Library. (latinaksi)
Ovid: Metamorphoses (Arkistoitu – Internet Archive), käännös Sir Samuel Garth, John Dryden et al., 1717. (englanniksi)
Ovid: Metamorphoses, käännös George Sandys, 1632. (englanniksi)
Ovid: Metamorphoses, käännös Brookes More, 1922. (englanniksi)
The Ovid Collection: The Metamorphoses. University of Virginia. (latinaksi) (englanniksi)
Ovid Illustrated: The Reception of Ovid's Metamorphoses in Image and Text (englanniksi)
The Ovid Project: Metamorphising the Metamorphoses – vuoden 1640 ja 1703 kuvitettujen laitosten digitointiprojekti. (englanniksi)
Aiheesta muualla > Muuta

Brown, Larry A.: Ovid's Metamorphoses, An introduction and commentary. (englanniksi)
Kline, A. S.: A Honeycomb for Aphrodite. Reflections On Ovid’s Metamorphoses. (englanniksi)
Mikkonen, Kai: Muodonmuutos Ovidiuksen mukaan. Lääketieteellinen aikakauskirja Duodecim, vol. 132, no. 23/2016.
Ion myytti puupanelimaalauksessa. Bartolomeo di Giovanni, noin 1490.
Pygmalionin tarina. Jean Raoux, 1717.
Apollo ja Dafne, Antonio Pollaiuolo, noin 1470–1480. Eräs runoelman kuvaamista muodonmuutoksista: Apollo tavoittelee Dafnea, mutta tämä pakenee muuttumalla laakeripuuksi.
Kuvitusta Pyramoksen ja Thisben tarinaan Muodonmuutosten ensimmäisen englanninkielisen, William Caxtonin tekemän käännöksen käsikirjoituksesta vuodelta 1480.
Diana ja Kallisto. Tizian, 1556–1559.
Tiergarten

Tiergartenin sijainti Mitten hallintoalueella (iso kuva) ja Mitten hallintoalueen sijainti Berliinissä (pieni kuva)
Tiergartenin kartta
Tiergarten (suom. eläintarha) on yksi Berliinin kaupunginosista (saks. Ortsteil). Se sijaitsee Mitten hallintoalueella (Bezirk) kaupungin keskustassa. Vuoden 2011 lopussa kaupunginosalla oli 12 328 asukasta. Sen pinta-ala on 5,17 km² ja väestötiheys 2 385 asukasta/km². Kaupunginosan lisäksi nimi Tiergarten voi myös viitata Berliinin tunnetuimpaan puistoon, jonka virallinen nimi on Großer Tiergarten ja joka peittää suuren osan Tiergartenin kaupunginosan alueesta.
Nykyinen Tiergartenin kaupunginosa muodostettiin vuonna 2001. Vuosina 1920–2000 oli olemassa Tiergarten-niminen hallintoalue, johon kuuluivat lisäksi nykyiset Moabitin ja Hansaviertelin kaupunginosat. Puiston eteläpuolinen alue, johon nykyisen kaupunginosan asutus keskittyy, tunnettiin tuolloin nimellä Tiergarten-Süd.
Nykyinen kaupunginosa koostuu lähinnä Großer Tiergartenin puistosta ja sen lähiympäristöstä. Muun muassa Valtiopäivätalon ympäristön hallintokaupunginosa ja Potsdamer Platzin seutu kuuluvat Tiergarteniin.
Aiheesta muualla

Kuvia tai muita tiedostoja aiheesta Tiergarten Wikimedia Commonsissa
Perustietoja Tiergartenin kaupunginosasta Berliinin kaupungin sivuilla (Arkistoitu – Internet Archive) (saksaksi)